section_heading: Linearni rotori
paragraph_text: Molekule koje spadaju u grupu linearnih rotora imaju sve atome na zamišljenom pravcu (internuklearne osi). To znači da je moment tromosti kroz internuklearnu os jednak nuli (<math>I_A=0</math>): rotacija oko internuklearne osi zapravo uopće nije rotacija molekule! Preostale osi rotacije su jednake: <math>I_B=I_C</math>. Primjeri linearnih rotora su: ugljikov dioksid, cijanovodik, acetilen...